钦定古今图书集成/方舆汇编/职方典/第1345卷 > 《广宁县志》
## 钦定古今图书集成/方舆汇编/职方典/第1345卷 > 《广宁县志》

五马山　，在县东一百二十里。相传有一寺以山焚，飞来于山，上有泉，常溢不涸，名曰“天池” ，高百馀丈。

龙异山　：在城北二里。来龙所钟，盘踞异常，故名。

先峰岭　，在县北四十里，高百馀丈。县治发脉本此。

三柜山　，在县东一百五十里。中有一石，长一丈，广称之，竹树环合，叶落辄扫去。

黄蜡坑山　：在城东二十里，高百馀丈。

犀牛山　高百馀丈

黄盘山　在县东北三十里。高二十馀丈。水槽岭　在县东南九十里。唐罗隐南游，过水槽岭，渴甚，凿石得水，书“清凉池” 三字于上。破铁岭　在县西北三十里，高三十馀丈。《旧志》未载。

石壁朱书　：在第八峒东五十里。两山对峙，涧水漰湃，激若怒雷。层崖怪石，中凿羊肠一线，周折少许，豁一堂局，茂林修竹，依然仙境。罗隐常经其处，历崖直上，朱笔大书四字，今犹仿佛。“小益口　” 在城西五十里。

金场水　在城西南六十里。流至金场口入绥江。

大良水　在城西南五十里，至大良口入绥江。东乡水　在城南三十里，其源有三：一出龙盒岭，经沙步墟，合菜峒坑、黄蜡坑，流绕县城之东；一出破铁岭，流绕县城之西。一出金泽，经黄坪，流绕县城之南，合流至东乡口入绥江。

九十九坑　在圆岭山。有九十九坑。《谶》云：“九十九坑还少一，若还得一是名邦。” 后县令建得一亭山下。